Escapada Costa Blava-La Provença. França (III) Niça i Cannes – Bona Vida Travel\nPublicat perBonaVida 5 Juny 2012 6 Juliol 2015 Publicat enCote d'Azur, Escapades, França, La ProvenceEtiquetes:Festival Cannes, promenade des anglais, Provença, provence\nContinuem la nostra ruta per la costa francesa explicant la tercera jornada del viatge. Passem bona part del dia en plena Côte d’Azur, amb moltíssima gent i glamour, i més tard cap al vespre, ens dirigim cap a La Provence, i allà tot canvia. Pel camí, ens trobem poquíssima gent, i són els camps de blat, espígol i la seva natura el que ens acompanya. Per això, i per no fer un post excessivament llarg i pesat, decidim separar els dos conceptes en dues entrades diferents.\nEns llevem a Niça, i tot i que els nostres plans eren continuar d’hora la ruta, ens tornem a encantar. Primer amb l’esmorzar, ja que la nostra reserva no l’inclou al nostre hotel, i preferim voltar una mica per trobar una cafeteria que ens agradi. Això ens dóna peu a passejar una mica per la ciutat ja que el sol que ha sortit és espectacular!\nAgafant forces en una petita cafeteria a Niça\nCaminem per la Rue de France, però sobretot voltem pel magnífic Promenade des Anglais, el símbol de la ciutat. Un llarg passeig marítim que acompanya durant quilòmetres a la seva platja d’aigües blaves, i on trobem banyistes, gent que pren el sol, ciclistes, patinadors, i tot tipus de persones que volen gaudir del sol d’una de les ciutats més visitades de tota França.\nLa gent aprofita per prendre el sol\nS’enten perfectament perquè l’anomenen “la Costa Blava”\nJoves, grans, nens… tothom voltava pel passeig\nLa llargada del passeig permet practicar diferents esports\nAixò és el que fem nosaltres: seure una mica a la seva sorra de pedres petites, i caminar una mica pel Passeig.\nUns instants de relax a la platja de Niça\nA tot el passeig podem trobar molts clubs i restaurants que donen directament al mar\nTot i que l’aigua era freda, molts valents prenien un bany\nUn carril bici és idoni pels que volen recórrer el passeig a dues rodes\nEns encantaria anar a veure l’ambient a Mònaco (veure entrada d’una altra escapada), ja que el proper cap de setmana es celebra la cursa de Fórmula 1, i segur que s’ho val. Però sabem que hem de continuar si volem seguir els plans previstos. Tornem cap al Sud, i amb el cotxe passem per ciutats com Cagnes-sur-Mer i Antibes, fins arribar al nostre destí del dia: Cannes.\nUna sèrie de grans murals amb fotos d’antigues edicions decoraven la ciutat de Cannes\nGent, gent i més gent\nLes carpes i la catifa vermella són sinònims del Festival de Cinema\nMolta tanca, molt policia i molt luxe\nNo vam veure cap estrella de Hollywood, però ens conformem amb la catifa vermella\nTípiques botigues de records a Cannes a la cèntrica Rue du Suquet\nTot tipus de personatges circulen pels carrers de Cannes\nCentenars de periodistes es troben a la ciutat aquests dies cobrint el Festival\nFa tanta calor que uns boníssims gelats ens duren 1 minut a la mà!\nLa ciutat, en ple Festival Internacional de Cinema, és caòtica. Una barreja de descontrol absolut, amb molta gent, carrers tallats, però molta policia (amb bastanta mala llet, la veritat) posant ordre. Suposem que la ciutat està acostumada a tota aquesta voràgine. Molt glamour, molt “pijerio”, i sembla que tothom a la ciutat ha d’estar acreditat per tot. Les persones porten penjat els seus passes i identificadors, els cotxes les enganxines corresponents per poder travessar aquest o aquell carrer, la policia i el personal de seguretat controlant que res es descontroli. Uf! Nosaltres no volem assistir a cap projecció ni a cap roda de premsa, és clar, però si poguéssim veure alguna estrella de Hollywood no ens importaria. El que sí que podem veure són molts cotxes de somni: Ferraris, Lamborghinis, tota la jet-set fa servir els seus capritxos per lluir-los. Cannes es converteix per uns dies en l’aparador dels “millonetis” a tota Europa.\nEl colmo del luxe. Si tens un lamborghini color taronja, has de fer que el teu equip de “guardaspaldes” vagi a joc amb tu…\nUna imatge típica dels mitjans informatius. Les escales preparades per obtenir les millors imatges quan arribin les estrelles\nMolta gent demanava passis per veure les diferents projeccions. Alguns a canvi de “hugs” (abraçades)\nTrobar una terrassa per dinar era missió impossible als carrers principals\nFinalment trobem un bon lloc on dinar\nVoltem i revoltem pel centre de la Ciutat i el seu Port. Veiem catifes vermelles i molta gent fent cua per tot. Però d’actors famosos, cap ni un.\nSota Marilyn i el cartell del Festival de Cinema\nFent amigues pels carrers de Cannes\nUn famós mural cinematogràfic decora la façana de l’estació d’autobusos de Cannes\nPerò a nosaltres el que ens agrada és descobrir la ciutat, i com sempre, intentem trobar un lloc panoràmic per fer-nos una idea de com és Cannes. Aquesta vegada ho descobrim de casualitat. La Plaça de La Castre ens ofereix unes bones vistes de la ciutat. Dinem molt bé a la terrassa d’un petit i restaurant, i tot i que ens quedaríem tot el dia, ens obliguem a continuar la nostra ruta.\nLa Place de la Castre, és un bonic lloc on descansar a Cannes\nQuin bon dia ens va acompanyar durant la visita a Cannes\nVistes del port esportiu de Cannes des de la Place de la Castre\nUn passeig per la cèntrica Rue Meynadier\nEl cartell de l’edició 65 del Festival era present a molts llocs\nSortim del glamour i ens volem endinsar cap a la part de La Provence, per trobar més pau i tranquil·litat, i sobretot, bonics paisatges que fotografiar i contemplar. Però això serà a la propera entrada…\nCLICA PER VEURE ALTRES ENTRADES DE LA PROVENÇA\nCLICA PER VEURE ALTRES ENTRADES DE LA COSTA BLAVA\nCapítol 1 (Béziers, Roquevaire i Cassis)\nCapítol 2 (Saint Tropez i Niça)\nCapítol 4 (Moustiers i Manosque)\nCapítol 5 (Manosque, Roussillon, Sénanque, Gordes, Bonnieux)\nCapítol 6 (Bonnieux i Béziers)\nEscapada Costa Blava-La Provença. França (II) Saint Tropez i Niça\nEscapada a La Provença, França (I) Moustiers i Manosque\n8 respostes a “Escapada Costa Blava-La Provença. França (III) Niça i Cannes”\nBe, ara si que sembla la costa Blava que coneixem, gentada per tot arreu, platges de somni amb blaus infinits, glamour … I ganes de fotre el camp cap l’interior a gaudir de paisatges increibles i solitaris.\nLes fotos com sempre, espectaculars. Algun dia em tindràs que explicar una manera senzilla de signar les fitografies.\nEsperarem l’entrada 3.2\n7 Juny 2012 a les 1:27\nTens raó Miquel, i a la propera entrada prometem abandonar la gentada i el glamour, i passar a la tranquil.litat i el relax de petits poblets de La Provence. La veritat és que ens va encantar combinar aquests dos tipus de sortida: una més moguda i caótica, i una altra més rural i calmada.\nEl tema de firmar les fotografies, acostumo a fer-ho amb Photoshop, ja que gairebé sempre també les redueixo de tamany per penjar-les al bloc. Tot i que si treballes amb PC, et recomano un programa gratuït que es diu Windows Live Writter. Aquest s’associa molt fàcilment al teu bloc i et permet escriure entrades (encara que no disposem de connexió a internet) i pujar-les quan ho decideixis. A més, té més opcions que WordPress, sobretot amb les fotos, i et permet posar marcs, ombres i inclús una marca d’aigua amb la firma sobre les imatges.\nSi algun dia tens alguna questió on podem ajudar-te, no dubtis a escriure’ns un mail.\n6 Juny 2012 a les 9:38\nCom sempre, fantàstiques fotos per una bonica crònica. A destacar, el sol de Niça! I la Costa blava, amb poca gent! Estrany a les nostres costes, eh? El pijerío de Cannes és brutals. Això sí, he de confessar que l’elecció de marilyn pel cartell és chapeau! A mi m’agrada molt, aqusta actriu. i quins cotxes més brutals!!! En fi, parella, quin bon viatge. De moment ja estic satisfeta. Però espero més capítols! petonet\n7 Juny 2012 a les 1:41\nGràcies Marina pels teus comentaris que sempre ens fan posar vermells. La veritat és que havíem visitat en una altra ocasió la Costa Blava, però mai amb la coincidència de tants festivals i actes. I això es va notar moltíssim. Encara que ja veuras que la resta de dies que vam passar a França, seran tot el contrari…\nPer cert, tal com dius, el cartell del Festival de Cannes era maquíssim. Era l’edició 65 i també es cumplien ( de fet serà a l’agost) els 50 anys de la mort de Marylin. La foto original és maquíssima, i van fer-li a Marylin dins d’una gran limousina quan celebrava el seu 30 aniversari. Uf, quantes dates i números. I el més curiós és que ella mai va ser a Cannes…\nRetroenllaç: Escapada a França (dia 3 -part2-) La Provence « Diari de la bona vida\nRetroenllaç: Escapada a França (dia 4) La Provence « Diari de la bona vida\nRetroenllaç: Escapada a França (dia 5). L’encantador poble de Bonnieux « Diari de la bona vida\n4 Octubre 2012 a les 13:42\nRespon a custom nfl jerseys Cancel·la la resposta


Empanada española | El bloguet\nCategories: General, Política, Reflexions, viatges Tags: ambaixada, copenhaguen, dinamarca, eleccions, espanyola\nPrevious Post Els events esportius en directe\nNext Post Una bona tradició\nOne thought on “Empanada española”\n17 novembre 2010 a les 0:40\nSí, mira, jo he tingut sort i aquest cop l’he rebuda, però tinc tantes peripècies per explicar que m’han passat a l’ambaixada… és per morir-se. L’últim cop que hi vaig anar em van dir que com és que mai no havia rebut cap carta, i van començar a sospiar que realment visv a l’adreça on visc, em van fer fins i tot firmar un paper conforme deia que era veritat que vivia en l’adreca que constava a la targeta groga!!!! Sort que la final va sortir un paio que viu al mateix barri i va dir que a ell tampoc no li arribaven ni la meitat de les cartes. Vaja, que una mica mé si møobren expedient, tu. En fi com aquesta, moltes més. Millor me les guardo, no?\nOficina europea d’atenció al ciutadà punt sí, que diria en Cuní


Comparant l'iPhone 11 Pro Max, el Galaxy Note10 i el Pixel 4 XL - Smartphones & Gadgets | Maig 2021\nComparant l'iPhone 11 Pro Max, el Galaxy Note10 i el Pixel 4 XL\nNo t’encanta la tecnologia? Un dia el dispositiu és l'últim i el més gran, el següent quedarà obsolet.\nUna zona on això sona és els telèfons mòbils. De la mateixa manera que ja us heu acostumat al vostre “nou” iPhone o Android, els fabricants anuncien la propera ronda de dispositius, plena de funcions que manca el vostre model actual. Parlant d’això, toqueu o feu clic aquí per veure com es compara la tecnologia més nova de Google amb Apple i Amazon.\nPer no defraudar, durant els últims mesos, Apple, Google i Samsung han introduït al món una gran varietat de telèfons intel·ligents, inclosos l’iPhone 11 Pro Max, el Galaxy Note10 i el Pixel 4 XL. Curiós veure com aquests tres dispositius mòbils de gamma alta s’apilen els uns contra els altres? Mirem més de prop per veure que regna suprem.\nTots sabem que la càmera és un dels principals punts de venda d’un telèfon intel·ligent. Mentre que la majoria d’equips professionals rivals, d’altres no s’acaben.\nL’iPhone 11 Pro Max ha augmentat el seu recompte fins a quatre càmeres de 12MP. Una càmera frontal i ampla, ultraampla i teleobjectiu a la part posterior. Tot i que el Pro Max té moltes funcions útils de fotografia com la càmera de telefonia Modo nocturn i la lent ultra-àmplia que permet disparar 4x la mida de la imatge, les lents són una mica intrusives.\nEl Galaxy Note10 de Samsung també compta amb un sistema de diverses càmeres, que inclou dues càmeres de 12MP (gran angular i teleobjectiu), una selfie de 10MP i una càmera de gran angular de 16MP; no obstant això, els sensors de la càmera són els mateixos que al Galaxy S10, de manera que no hi ha molta diferència en el rendiment de rodatge del dispositiu.\nQuan la càmera de la Nota10 queda curta, sobresurt a la videografia amb un mode Live Focus, que permet afegir efectes especials i difuminar el fons.\nSi no necessiteu una càmera ultra àmplia, podeu optar per Pixel 4 XL de Google que tingui un sistema de dues càmeres. Amb un teleobjectiu de 16MP i una càmera de gran angular de 12,2MP, no tindreu cap problema per capturar una gran varietat de fotografies. Les funcions de millora de la imatge, que inclouen la detecció de fase, l'estabilització òptica i electrònica de la imatge ajudaran a minimitzar la difuminació causada per la sacsejada de la càmera.\nLa càmera de qualsevol telèfon intel·ligent es pot millorar i utilitzar com a reflex digital d’una sola lent (DSLR), el que no significa retard i captures més clares. Toqueu o feu clic aquí per aprendre a utilitzar la càmera del telèfon del telèfon com un DSLR.\nDesenvolupat per la CPU Snapdragon 855 de Qualcomm, el Galaxy Note10 es considera un dels telèfons Android més ràpids. Si utilitzeu multitasca o enregistreu vídeo 4K, agraireu l'espai d'emmagatzematge i la velocitat de processament dels 256 GB d'emmagatzematge, 8G RAM i UFS (Universal File Storage) 3.0 de Note10 3.0.\nParlant d’una necessitat de velocitat, l’iPhone 11 Pro Max pot ser el que us convé amb el seu processador A13 Bionic, que proporciona un CPU i un funcionament de GPU 20% més ràpid a l’iPhone XS Max. Amb aquest chipset, Apple continua assolint un dispositiu d’alt rendiment malgrat els seus escassos 64GB (model base) d’emmagatzematge i 4 GB de memòria RAM, molt inferior als seus competidors.\nCom el Note10, el Pixel 4XL de Google presenta el processador Snapdragon 855 i ofereix molta velocitat. A diferència dels seus companys competidors d'Android, el Pixel 4XL inclou 6 GB de RAM i 64 GB d'emmagatzematge (model base). Si voleu emmagatzematge addicional, l’única opció és passar al següent nivell de 128 GB, ja que no hi ha MicroSD per a l’expansió.\nJa van passar els dies per a l'escàner d'iris de Samsung; no obstant això, el Galaxy Note10 continua reconeixent la cara i un escàner d'empremtes digitals d'ultrasons. La setmana passada, Samsung va identificar un defecte de seguretat al seu escàner d’empremtes dactilars que permetria a qualsevol persona desbloquejar Note10. Toqueu o feu clic aquí per obtenir més informació sobre aquest problema i sobre com protegir el vostre dispositiu.\nL’iPhone 11 Pro Max manté Face ID amb millores en la velocitat –és un 30% més ràpida– i la seva capacitat per reconèixer l’usuari a diferents distàncies i més angles.\nEl desbloqueig facial de Pixel 4XL de Google té un gran reconeixement i passarà a la pantalla que es va obrir per última vegada. Això substitueix el sensor d’empremta digital i és l’única autenticació biomètrica. Per als que es preocupen de la seguretat, la manca d'un segon mètode d'autenticació pot ser preocupant.\nTot i que els tres telèfons tenen una IP68 de resistència a esquitxades, aigua i pols i tenen una capacitat de bateria i mides de pantalla comparatives, hi ha algunes característiques úniques que val la pena destacar.\nEl Note10 és l’únic telèfon amb presa d’auriculars, càrrega sense fils de Power Share (càrrega sense fils WPC Qi) i el llapis S Pen, que permet anotar notes i convertir-les en text llegible i compartible. A més, amb el seu mode DeX (mode d’escriptori), l’usuari es pot connectar a i fer taques múltiples en un PC o Mac (cal tenir un cable USB i programari DeX).\nUna de les característiques que distingeix el Pixel 4XL dels seus competidors és el seu Motion Sense, impulsat per una tecnologia basada en el radar desenvolupada per Google. Aquesta funció afirma ser la manera més ràpida de saltar les pistes de música, silenciar les trucades i utilitzar Face Unlock.\nFora de l’afegit de càmeres a l’iPhone 11 Pro Max, Apple es va centrar a millorar elements existents com la qualitat de la pantalla i la durada de la bateria.\nTot i que els tres telèfons intel·ligents introdueixen actualitzacions i millores respecte als seus predecessors, trobareu elements que falten en cadascun dels quals no resultarà guanyador clar. Amb preus que ronden els 1.000 dòlars per cada dispositiu, cal preguntar-se: seran les càmeres, el rendiment o les funcions úniques que us permetran eliminar els diners?\nVoleu obtenir especificacions més detallades en aquests dispositius? Feu clic o toqueu aquí per visitar el nostre gràfic de comparació oficial.\nsi esborreu les galetes, s'eliminaran les contrasenyes cromades\nWindows 10 apaga el wifi\naugmenta el teu wifi a casa


BLOGTENDÈNCIESCom enviar e-mails en fred i possibles problemes legals\nConsells per a escriure e-mails en fred\nLleis que ens afecten\n¿Com puc evitar problemes legals?\nEls cold e-mails o correus electrònics en fred són una eina molt poderosa en el màrqueting, bàsicament és un correu no sol·licitat enviat sense haver contactat prèviament amb l'amo de l'email, cal tenir especial cuidat ja que el no prendre precaucions ens pot implicar problemes legals.\nAquests correus electrònics han de ser el més personalitzats possibles i la seva intenció és cridar l'atenció immediata de qui ho rep, el seu objectiu és crear un vincle, no realitzar una venda.\nLa seva finalitat està a ampliar la cartera de clients, per a això s'ha de fer un acostament previ a la persona amb alguna cosa amb el que puguem agregar-li valor, en cas contrari segurament sigui ignorat o que acabi en la safata de spam.\nInvestigar: És important buscar alguna cosa que ens permeti connectar amb el nostre propòsit, per a això aconsellem no utilitzar un simple guió i personalitzar el nostre missatge.\nCaptar l'atenció: L'assumpte o títol del correu electrònic és un dels factors més importants i el que s'escriu en aquest petit espai determinarà si el correu és obert o no, passant així la primera prova.\nReferències: Aconseguir a algú que et recomani és la millor manera d'entrar en confiança.\nIdentifica't: Digues-li al teu client qui ets, a quina empresa representes i el teu càrrec en ella. Aconsellem utilitzar el compte de correu electrònic corporativa i mantenir actualitzat el nostre perfil de LinkedIn perquè puguin verificar la informació.\nPropòsit: Escriure aquest tipus d'e-mails mostra sospites que el destinatari pot tenir la necessitat d'alguna cosa que la teva empresa pot oferir-li i hem d'explicar-li com podríem ajudar-lo. Indicarem prou perquè el client sàpiga que podem fer pel però no massa com perquè pensi a llegir dues vegades tot el que hem escrit.\nBDB: Són les sigles de Breu (mentre més curt millor), Directe (és possible que a qui li escrius estigui ocupat pel que veu directe al gra) i Bàsic (evitarem usar imatges i signatures plenes de links a xarxes socials).\nVendre el pròxim pas, no el producte/servei: El nostre objectiu és que el destinatari del nostre e-mail s'interessi tant com per a arribar al pròxim pas: una reunió, una trucada, etc. Atacar amb massa urgència farà que espantem al client.\nEn realitzar aquest tipus de campanyes molta gent no coneix les lleis que ens afecten i això porta a molta confusió, a Espanya existeixen dues lleis, la LOPD i la LSSI.\nLOPD: (Llei orgànica de Protecció de Dades de Caràcter Personal). És una llei que vela per les dades personals. Si se li facilita a una empresa un nom i un número de telèfon aquesta llei els obliga a protegir les teves dades per a evitar un ús fraudulent.\nLSSI: (Llei de Serveis de la Societat de la Informació i de Comerç Electrònic). Aquesta llei és molt extensa però bàsicament és la llei que regula les comunitats electròniques, en enviar un e-mail es considera comunicació electrònica i hem de tenir-la en compte.\nAEPD: (Agència Espanyola de Protecció de Dades). Una vegada tenim les dues lleis anteriors clares, existeix a Espanya una agència que s'encarrega de vetllar pel compliment d'aquestes dues lleis, aquesta és l'AEPD i és l'encarregada de protegir als consumidors d'abusos i un mal ús de les comunicacions electròniques i les dades de caràcter personal. Si tenim algun problema amb la LOPD o LSSI ens veurem les cares amb ells.\nProtecció: Confirma que la teva empresa utilitza servidors ben situats i que protegeix adequadament les teves dades com exigeix la LOPD.\nPermís: No realitzis enviaments promocionals per e-mail sense el consentiment o si no has mantingut algun tipus de relació comercial prèvia, com indica la LSSI.\nTipologia: Informa clarament de si el teu e-mail és comercial i no tractis d'enviar un contingut que no tingui res a veure amb el que el destinatari pot trobar a l'hora de visitar la teva pàgina web.\nProcedència: Informa sempre els destinataris de la procedència de les seves dades de caràcter personal.\nTractament: Informa sobre que tractament es realitzaran de les seves dades, en què fitxers estan o seran inscrits i a nom de qui ho estaran.\nDret: Han de saber que tenen dret d'accedir, rectificar o cancel·lar aquestes dades personals dels quals disposem.\nBaixa: L'eina d'e-mail ha de disposar d'un sistema de baixa automàtic per a agilitar el tràmit de no enviament en el futur.\nRemitent: El remitent de les nostres campanyes ha de ser clar i identificable, els noreply@ o qualsevol tipus d'e-mail robotitzat és il·legal.\nVés amb compte: No compris o obtinguis bases de dades sense el consentiment per a realitzar campanyes d'e-mail màrqueting de forma indiscriminada. Pot portar-te a fortes sancions.


Sant Boi Notícies – Waterboxx per la reforestació de Sant Ramon\nWaterboxx per la reforestació de Sant Ramon\noct 12, 2011 Ciutat, Medi ambient Comentarios desactivados en Waterboxx per la reforestació de Sant Ramon\nFoto: Green Deserts\nSant Boi de Llobregat i Viladecans col·laboren amb l’empresa Transfer Consultancy per la reforestació de Sant Ramon. Amb una subvenció de la Unió Europea “Life + Green Deserts”, s’ha implantat el Waterboxx, una eina innovadora per al manteniment de les condicions favorables per a la supervivència de les plantes.\nDe moment s’ha realitzat una reforestació parcial en una parcel·la de 5,5 hectàrees de la vessant sud de Sant Ramon, amb 2.500 arbres i arbustos nous amb Waterboxx. Aquest agost, quan es va fer la revisió, es van poder mesurar les primeres plantacions després de cinc mesos i els resultats van ser favorables, sobretot tenint en compte les altes temperatures del mes.\nLa zona on s’ha experimentat amb aquesta innovadora mesura de la marca holandesa Groasis és una de les més complicades per l’escassa humitat del sòl, la forta pendent de la muntanya en aquesta àrea i els repetits focs forestals.\nMalgrat els bons resultats generals, a la revisió d’aquest agost es va trobar una part dels Waterboxx en mal estat, segurament per la presència de senglars a la zona. Ara s’està investigant com evitar aquest fenomen amb el que no comptaven.\nEl projecte té com a objectiu la supervivència del 90% dels arbres plantats, de manera que es podria consolidar aquesta àrea com a zona verda l’any 2015. Per aconseguir-ho l’any vinent es preveu plantar altres 2.500 planters.\n– Green Deserts\n– El Llobregat\nFesta del Modernisme Don Giovanni al teatre


Arran de les incidències del servei en un inici d’agost ”nefast”\nEl grup municipal socialista a l'Ajuntament d’Igualada "demana responsabilitats a la Generalitat" després d’un inici del mes d’agost “nefast” en la prestació del servei de l'empresa Monbus-Hispano Igualadina.\nEls darrers dies s’han avariat fins a tres autobusos a l’autovia A-2 i a les entrades d’Igualada. El darrer cas va ocòrrer dilluns passat, quan un vehicle es va avariar a l'accés al polígon de les Gavarreres. A part d'aquestes incidències, molts usuaris s’han queixat -especcialment a través de les xarxes i de l'aplicació #hispanofail per la reducció d'horaris i freqüències i perquè, en alguns casos, els viatgers han hagut de viatjar dempeus.\nEl grup socialista igualadí demana al Departament de Territori i Sostenibilitat que “prengui ràpidament una decisió sobre si retira, o no, la concessió del servei d’autobús a la Hispano Igualadina”. El grup socialista considera “inadmissible que la Generalitat presentés l’auditoria que marcava totes les deficiències del servei al mes de novembre i que en ple mes d’agost encara no hagi dit què farà". Mentre aquesta decisió no arriba, Socialistes d’Igualada recorda que “qui pateix les deficiències del servei són els usuaris”. En aquest sentit, el PSC es mostra preocupat pel fet que en només set dies hi ha hagut tres autobusos avariats i es pregunta “què pot arribar a passar durant el mes d’agost si el ritme segueix sent aquest”. El grup socialista també lamenta el silenci que hi ha hagut per part del govern de Marc Castells al respecte: “Estem davant d’un govern addicte a les fotos i el Twitter però quan hi ha un problema que afecta a molts igualadins s’amaga, calla o està, literalment, de vacances”.\nA més de tallar en sec les avaries a la Hispano, Socialistes d’Igualada demana a la Generalitat que canviï els horaris d’estiu: “Cal ampliar les freqüències dels autobusos i mantenir els busos directes a les hores de més demanda”. En aquest sentit troba inacceptable que els passatgers, la majoria dels quals fan servir l’autobús per anar a treballar, hagin de viatjar drets perquè es redueixen el nombre d’autobusos: “L’administració té l’obligació d’adaptar el servei a la demanda que hi ha”, sentencien els socialistes. El PSC espera ser escoltat com quan l’Ajuntament i la Generalitat van aplicar una proposta socialista com va ser la creació d’una nova parada de la Hispano als pisos del Punto Blanco per donar servei al nord d’Igualada.\n10 d'agost 2018.13:52h\nMarededéusenyor quanta HIPOCRESIA!!!\nQ funciona malement el servei de transport públic x carretera o x tren, és de tota la vida!! A Igualada sempre em estat mal comunicats i el servei estat... Llegir més deficient. Els usuaris hem hagut de sofrir de tot.\nQ vinguin aquests socialistes a dir quelcom ara, és de traca..quan ells van governar (i no pas pocs anys) el consistori, què van fer ???\nL’any que bé són les municipals, i ja ens comencem a moure, oi?\nFarta de tots els polítics vividors!\n21 d'octubre 2018.16:36h\nHola estamos hartos xel tren barcelona igualada


L'ascens al poder del feixisme a Itàlia - Elliot Fernández\nPublicat el: 22/03/2018 | Actualitzat el: 22/03/2018\nEl feixisme va ser una ideologia de caràcter nacionalista i dictatorial que es va desenvolupar a Itàlia després de la primera guerra mundial com a reacció al creixement dels partits d’esquerres, sobretot el Partit Socialista Italià, i els sindicats. En un clima de violència política i social entre els anys 1919 i 1921, el feixisme es prepararà per l’assalt al poder. L’ascens definiu al poder del feixisme a Itàlia es produí l’octubre de 1922 després de produir-se la “marxa sobre Roma”.\nL’existència d’una nacionalisme popular, que al segle XIX va impulsar la reunificació d’Itàlia com a Estat (Garibaldi, Mazzini…) amb una monarquia de tipus liberal, al que se li va superposar a finals del XIX un nacionalisme expansiu de tipus imperialista, que sorgí del desig del govern de la monarquia de sumar-se al repartiment colonial. Nacionalisme de l’últim arribat. El govern italià es fixa en Etiòpia (amb sortida al Mar Roig). Al 1896 es produí un intent de conquesta que acabà amb la derrota de l’exèrcit italià. Eritrea va ser l’únic territori que va poder conquerir.\nLa frustració produïda per la derrota de 1896 a la Batalla de Adwa, poc a poc anirà generant una pressió per reformar el sistema polític liberal censatari, a la par que s’iniciava un procés d’industrialització del nord d’Itàlia. Al 1912 es produí una reforma electoral impulsada pel primer ministre Giolitti i que va ser presentada com a premi a la població italiana després l’enfrontament militar contra Turquia al 1911 i del qual van aconseguir la conquesta de Líbia.\nA l’iniciar-se el conflicte mundial, el President del Govern Giovanni Giolitti va decidir mantenir Itàlia fora de la Primera Guerra Mundial. Tampoc es tenia clar en quin bàndol havia de posicionar-se el país:\nLa pressió popular era molt forta. Existia un poderós moviment intervencionista d’esquerres que reclamava que Itàlia no es quedés fora de la guerra (sector format per republicans garibaldistes, una part del Partit Socialista encapçalada per Mussolini que dirigia el diari del partit Avanti! i el radicalisme sindical). Per aquest grup la guerra era l’oportunitat per fer entrar el règim burgés en crisi i generar, a partir de la crisi que provocaria la guerra, un procés de reforma social.\nL’entrada d’Itàlia a la guerra dividí a la societat italiana, el que era una novetat respecte el panorama europeu on la participació a la guerra era àmpliament recolzada per la població. Finalment Itàlia entrà a la guerra al costat de les potències aliades en el moment de firmar-se el tractat secret de Londres. Però acabarà la guerra encara més dividida.\nEn aquest ambient s’estava gestant un moviment polític amb un discurs anti-liberal, anti-democràtic i anti-marxista. I Benito Mussolini era, a través del diari que dirigia “Il Popolo d’Italia”, la figura clau que aglutinarà aquest món dispers, el món del nacionalisme popular. Aquest moviment creixerà ràpidament, sobretot després de la derrota al Fiume del poeta Gabriele d’Annunzio.\nBenito Mussolini era militant del Partit Socialista Italià i des del 1912 era el director del diari del partit “Avanti!”. Però donada la seva postura favorable a l’entrada a la guerra, al 1915 va haver de dimitir de la direcció del diari i del partit. Aleshores fundà un altre diari: Il Popolo d’Italia”.\nAcabada la guerra, al 1919, va fundar les “Fasci Italiani di Combattimento“, que no eren un partit sinó un moviment. Volen proclamar-se com el grup de suport als excombatents. Inicialment només actuaran al nord d’Itàlia. Mussolini elaborà la seva ideologia política sobre la marxa. D’aquí que les fascio eren una combinació de doctrines positives i reactives: nacionalista, antiliberal, antimarxista. Va créixer com a contrarevolució, com contrapartida al règim liberal democràtic.\nAl 1919 es presenten a les eleccions sense obtenir cap diputat. Però aquestes eleccions marcaran la profunditat de la crisi del sistema democràtic italià i l’inici d’un bienni de grans agitacions polítiques i socials.\nLes eleccions de 1919 van ser les primeres celebrades amb sistema proporcional i sufragi universal masculí. El resultat va ser la primera derrotada del bloc liberal-democràtic-radical. La reforma democràtica de 1912 va beneficiar als partits de masses. A les eleccions de 1919 el bloc constitucional que havia controlat sempre la càmera de diputats va perdre la majoria. S’obria una nova etapa de sistema polític multipartidista. L’alternativa estava en mans d’una nova coalició a partir de la desfeta dels partits tradicionals. Govern de Nitti i Giolitti en minoria. Societat altament mobilitzada.\nAl Congrés de Livorno del Partit Socialista celebrat al 1919 el líder del partit Giacinto Menotti Serrati era partidari de la revolució socialista seguint el camí soviètic. Altres membres del partit, com Filipo Turati que representava al sector moderat del partit, considerava que Itàlia estava en una crisi del règim i que s’havia de reformar però sense una revolució. Turati quedà en minoria dins del partit.\nEn aquest mateix congrés de Livorno es produí l’escissió del Partit Socialista, quan els comunistes seguidors de Amadeo Bordiga van fundar el Partit Comunista Italià.\nAl 1921 la situació de crisi política no s’havia resolt. Mentrestant el moviment nacionalista liderat per Benito Mussolini continuava creixent. El primer ministre Giolitti va intentar una maniobra. Davant la impossibilitat d’obtenir el recolzament dels populars, intentà integrar a la nova coalició el moviment nacionalista de Mussolini en creixement a la ciutat i el camp. Mussolini tenia a les ciutats els suport dels obrers i al camp els dels propietaris que buscaven trencar les mobilitzacions dels jornalers.\nDesprés d’haver-se presentat Mussolini a les eleccions de 1921 dins el Bloc Nacional, decideix trencar amb Giolitti i la monarquia. Al 1922 la condició que posarà al rei per entrar al govern era el de presidir-lo. Aquest va ser l’origen de la “Marxa sobre Roma“.\nFacta no aconseguí el recolzament dels partits i perdé el suport del rei, que davant una eventual crisi, aconsellat pels industrials, decidí que la solució era entregar-li el govern a Mussolini. Formà un govern nacional, integrat per liberals, populars (però quedaran exclosos socialistes i comunistes).\nMussolini arribà al poder sense la legitimitat electoral doncs a les eleccions de 1921 només havien obtingut 35 diputats. La primera cosa que havia de fer Mussolini era consolidar-se al poder. Havia arribat al poder a través d’un complot, de la pressió de les masses. Però la Càmera de Diputats votà un decret que donava a Mussolini pels poders, per governar en situació d’emergència. Les esquadres feixistes es van convertir en una policia paral·lela que va dur a terme una intensa repressió contra els dissidents i opositors del règim.\nMalgrat obtenir tot el poder executiu això no era suficient. Mussolini no tenia la garantia de que el sistema electoral proporcional li donés una majoria parlamentària estable. Al 1923 es plantejà una nova llei electoral, la llei Acerbo, que establia un premi extraordinari a la llista que obtingués més vots. Aquella llista que fos la guanyadora i obtingués el 25% dels vots tindria automàticament les 2/3 parts de la Càmera dels Diputats. En el fons volia dir que encara que no s’obtingués la majoria absoluta, Mussolini s’assegurava la majoria qualificada. El partit Popular no va acceptar aquesta llei i va abandonar el govern.\nAl 1924 es celebren eleccions amb el triomf absolut de la “Llista Nacional” promoguda pel Partit Nacional Feixista de Mussolini. Un element bàsic del feixisme és el seu caràcter popular. Mussolini era ja un líder entre el poble. Obtingué més del 60% dels vots, però a més la llei Acerbo li assegurava el control total del Parlament. A partir de 1924 va poder governar sense cap problema a la Càmera amb una oposició política minimitzada.\nEl règim parlamentari liberal sota la presidència de Mussolini es transformà en una dictadura, en un règim d’excepció. L’assassinat de Giacomo Matteotti (socialista que denuncià el caràcter fraudulent de les eleccions) causarà un gran malestar polític. Al gener de 1924 Mussolini assegurà que Matteotti va ser víctima dels excessos dels feixistes i assumí la responsabilitat política de l’assassinat. D’aquell assassinat Mussolini en sortirà reforçat. A partir de 1925 el règim ja començava la seva transformació en una dictadura.\nAl 1926 Mussolini aprovà la llei de defensa, que prohibia els partits comunistes i socialistes i destituïa del seu càrrec de diputats a tots aquells que havien denunciat l’assassinat de Giacomo Matteotti. L’oposició era expulsada: s’iniciava la dictadura.\nMussolini combinà un règim de dictadura política en el qual s’anava desmuntant l’arquitectura parlamentaria amb un discurs econòmic liberal. Mantindrà el Senat, pel compromís amb el rei. Respecte a l’autonomia de l’exèrcit.\nAl 1928 la nova llei electoral redefinia la funció de la Càmera dels Diputats com a càmera consultiva. Mussolini governà per decret-llei. Tornarà a modificar el sistema electoral establint el partit únic.\nAl 1935 la situació canvià, sobretot en la política exterior, amb la campanya d’Etiopia. La invasió d’Etiopia va ser rebutjada per França i Gran Bretanya i condemnada per la Societat de Nacions. Això suposà la ruptura d’Itàlia amb els seus aliats tradicionals i el canvi en la política interior.\nA partir del 1935 i amb la segona guerra mundial cada vegada més a prop, Mussolini abandonà el liberalisme econòmic i el substituí per l’intervencionisme econòmic per preparar-se a la guerra. L’economia s’estatalitzà. A Europa hi havia dues societats estatalitzades (Rússia i Itàlia). Sobretot en el sector industrial, on dues terceres parts del ferro van acabar en mans de l’empresa pública. L’estat s’assegurà així el control de la indústria pesada. Però Mussolini deixà en mans dels empresaris la producció dels béns de consum. Aquest intervencionisme no trencà les relacions amb els empresaris, però suposava l’inici d’una nova etapa d’autarquia econòmica.\nAl 1939 la Càmera de Diputats consultiva va ser definitivament eliminada i substituïda per la Camera dei fasci e delle corporazioni. Itàlia entrà a la segona guerra mundial al costat de Hitler en el moment que Mussolini va veure clara la victòria del bàndol nazi-feixista.\nAl 1943 davant el desembarcament aliat al sud d’Itàlia el Gran Consell Feixista destituí a Mussolini amb el beneplàcit dels alts comandaments de l’exèrcit, el rei, els industrials i bona part del feixisme. El nou govern del general Badoglio buscà un armistici amb els aliats.\nVa ser en aquest moment que Hitler decidí la invasió d’Itàlia, alliberant de la presó a Mussilini i instal·lant al nord d’Itàlia un règim titella controlat pels alemanys.\nAmb el restabliment de Mussolini al poder al nord d’Itàlia gràcies a l’ajuda de Hitler, s’instaurà una República entre els anys 1943 i 1945 i on Mussolini va poder aplicar les seves mesures revolucionaries. És l’etapa de desenvolupament pur del feixisme. Però era totalment dependent d’Alemanya. En realitat el poder de Mussolini era totalment fictici.\nAutoritarisme Dictadura Europa d'entreguerres Feixisme Història d'Itàlia Mussolini Nazisme\nInici » Historia » L’ascens al poder del feixisme a Itàlia


EL BLOG DE L'HOSPI | #2BG3 + Hospi + #FutboLH: Sense Constància\nEl passat 1 de desembre es va produir un dels resultats més sorprenents del que portem de temporada a #2bg3. El Constància de Joan Esteva, fins aleshores inèdit a domicili, va assaltar l'Estadi de Futbol de l'Hospitalet i va ser protagonista de la primera derrota de Kiko Ramírez com a tècnic riberenc. Un solitari gol de penal de Jaime als cinc minuts de partit, després d'unes mans de Peque, van ser suficients per fer saltar la banca. Lluny de ser un punt d'inflexió positiu, ja han passat dos mesos i mig de competició des d'aquell partit i els inquers no han tornat a guanyar un partit. El 0-1 a l'Hospitalet situava el Constància en una còmoda 13a posició per un equip de plantilla i recursos més aviat modestos, quatre punts per sobre del descens i deu més que el cuer. Dos mesos i mig després, a Inca el futur s'encara més negre que gris: 10 partits sense guanyar i, únicament, dos gols marcats són el pobre bagatge d'un equip que empata a punts amb el penúltim classificat, que encara és a tres punts de la promoció de descens però que necessita reaccionar ja per no perpetuar-se en aquesta dinàmica.\nUna dinàmica, recordem, que diumenge arribava als 10 partits sense conèixer la victòria després d'una derrota, diguem-ne comprensible, a Alcoi (2-0). Patró similar el d'altres partits: bloc sòlid al darrere i aprofitar les poques oportunitats al davant. Si bé la manca de gol, d'encert cara a porteria era el problema a inicis de curs, actualment a la manca d'encert s'hi han sumat els problemes a l'hora de generar ocasions. Només així s'entén que els de Joan Esteva siguin, amb 13 gols, el segon equip menys golejador de tota la categoria, igualat amb el Sariñena i només empitjorat pel Peña Sport (12 dianes han marcat els navarresos). Amb aquestes xifres, els constanciers han dilapidat el bon avantatge assolit durant el primer terç de campionat fruit d'un bon treball tàctic i l'explotació de les virtuts d'un bloc jove, sensiblement renovat respecte al de la passada temporada. Un bloc que després de 10 partits sense guanyar pot igualar una ratxa negativa d'onze jornades sense vèncer, dinàmica que data de la temporada 2006-2007 a Tercera Divisió.\nDes que van guanyar a l'Hospitalet, el Constància ha sumat quatre punts dels darrers 30 que s'han posat en joc. Pitjor equip de la segona volta, encara (evidentment) sense conèixer la victòria, els d'Esteva només han puntuat davant Ilicitano i Huracán al Nou Camp i davant Ontinyent i Olímpic fora d'Inca. La resta, derrotes força clares davant Llagostera i Villarreal B (0-3), davant Mestalla, Alcoyano i Levante B (2-0) i tan sols una per la mínima, en el derbi mallorquí davant l'Atlètic (0-1). La temporada 2006-07, recordada per una de les pitjors actuacions dels constanciers a Tercera Divisió en les darreres dècades, va viure un inici més aviat fluix dels inquers, que van estar-se des de la 5a jornada fins a la 15a sense guanyar cap partit, ambun balanç de 4 empats i 7 derrotes; van haver d'esperar a la 16a jornada, amb motiu de la visita a Can Maiol per vèncer el Sòller a domicili (0-1). Aquell Constància va acabar ocupant una 15a posició que tots signarien ara mateix.\nDes de la distància sembla complicat apuntar les raons d'aquesta situació, però sorprèn que tot i les quatre incorporacions de perfil atacant en aquest mercat d'hivern, l'equip tampoc hagi millorat la seva prestació golejadora. És més, només Aitor Pons (procedent del Tudelano) és titular indiscutible en els tres partits que ha disputat (260 minuts de joc totals); Juanan (Collerense) ha estat titular en un dels tres partits i suplent els altres dos, mentre que el davanter Tito (l'any passat al Binissalem) només ha disputat 6 minuts en els darrers tres compromisos. Les baixes concedides el passat més de gener han fet guanyar protagonista a homes com Gurri i Connor, habituals a la defensa constanciera, mentre que jugadors amb pes com Jaime, David o Forteza han anat perdent protagonisme. I una dada curiosa: Joan Esteva havia esgotat sempre els tres canvis durant la primera volta; amb els nous reforços, són tres de set partits en què el tècnic català ha deixat de fer una de les substitucions.\nDiumenge, el Constància tindrà davant el Lleida Esportiu l'ocasió de frenar la ratxa negativa... davant d'un conjunt en forma, que suma ja 19 partits sense conèixer la derrota. Mala peça al teler per als d'Esteva, que després de rebre els blaus afrontaran un tram de calendari que els durà a enfrontar-se a rivals directes. Visites a Olot i a Badalona, rebudes al Prat i a l'Espanyol B que, aleshores sí, han de suposar aire fresc en forma de puntuació per als del Raiguer, que a la primera volta van sumar set punts de dotze possibles davant aquests mateixos rivals. Ho farà, a més, amb l'esperança de veure reviure celebracions a algun dels seus tres davanters de renom: un Rubén Carreras que fa sis jornades que no marca, un Mateu Ferrer que en fa 17 que no veu porteria i un Nico Rubio que només va marcar contra l'Ontinyent... a la primera jornada de Lliga. Objectiu, també, guanyar al Nou Camp després de quatre mesos sense aconseguir-ho.\nPublicat per Cristian Garcia a les 17:27


Fins l'any vinent, Carnestoltes - Col·legi Sant Francesc d'Assis\nHome Blog Fins l'any vinent, Carnestoltes\nFins l'any vinent, Carnestoltes\nRialles, confetti, diversió, màgia i molta imaginació….. en Carnestoltes va arribar i ahir se’n va tornar. Durant tota una setmana hem gaudit de disfressar-nos el cap, cos, els peus; hem assistit a l’escola amb pijama; hem desfilat en comparsa de marietes; ens hem disfressat del que més ens agrada i, sobretot, ens ho hem passat molt bé!!!\nEsperarem un any més la teva visita, Rei Carnestoltes.


Protecció Civil de la Generalitat i l’Ajuntament d’Altafulla organitzen un simulacre d'accident d'un camió cisterna de mercaderies perilloses amb ferits a l’N-340\nProtecció Civil de la Generalitat i l’Ajuntament d’Altafulla han organitzat aquest dimarts a la tarda un simulacre d’accident entre un camió de transport de mercaderies perilloses de l’empresa Transquality que ha xocat frontalment amb un turisme a la N-340 al punt quilomètric 1.175, en el terme municipal d'Altafulla. A conseqüència de l’accident s’ha activat el Pla especial d’emergències per accidents en el transport de mercaderies perilloses per carretera i ferrocarril a Catalunya TRANSCAT, així com el DUPROCIM o Document únic de protecció civil municipal del municipi d’Altafulla en el que s’inclouen els plans d’actuació municipal i els plans específics municipals d’Altafulla.\nL’objectiu d’aquest exercici ha estat provar l’activació dels dos plans, el municipal i el de la Generalitat, així com la coordinació entre cossos d’emergències i institucions implicades en la resolució de l’emergència\nEl simulacre ha consistit en un xoc frontal entre un turisme i un camió cisterna compartimentat de Gasoil/Gasolina a la N-340 al punt quilomètric 1.175, en el municipi d’Altafulla. A conseqüència de l’accident, el conductor del turisme ha quedat atrapat. Posteriorment, la fuita de gasolina s'ha acabat inflamant provocant un incendi.\nEl conductor del camió quan ha detectat la fuita a trucat al telèfon d’emergències 112 Catalunya informant del lloc del accident, que la cisterna patia una fuita. També ha trucat al responsable tècnic de Transquality i després ha perdut el coneixement. El conductor del turisme accidentat també ha trucat al 112 per dir que havia patit un accident i estava ferit.\nPer part de Protecció Civil de la Generalitat han participat el personal de guàrdia del CECAT, que en un cas real hagués coordinat i efectuat els avisos a la població de la zona afectada, i un tècnic dels serveis territorials.\nPels Bombers de la Generalitat, l’exercici en el que han participat amb 2 vehicles del parc de Bombers de Tarragona (amb 1 comandament i 2 bombers de torn), 1 vehicle Bomba Rural Pesant (BRP) amb 4 Bombers Voluntaris, 1 vehicle lleuger adscrit a la Regió d’Emergències de Tarragona amb 2 Bombers que han realitzat les tasques d’observadors, a més de diversos aspirants a la categoria de sots-inspector i inspector del Cos de Bombers de la Generalitat que fan la capacitació a l’Institut de Seguretat Pública de Catalunya (ISPC), ha servit per practicar el Pla d’acció de la intervenció (PAI) per part dels comandaments.\nA banda de la possibilitat de posar en pràctica l´ús de les eines que permetin el control del PAI, el simulacre també ha pretès entrenar les actuacions dels Bombers per resoldre una actuació complexa de llarga durada, com solen ser els accidents de vehicles de mercaderies perilloses amb afectació a la població, al trànsit i amb persones ferides i entrenar les maniobres concretes associades a l’escenari que es planteja. Així mateix, al llarg de l’exercici s’han posat en pràctica els principis bàsics del Sistema de Comandament dels Bombers de la Generalitat (SISCOM).\nEls Mossos d’Esquadra han participat amb 4 dotacions de trànsit de l’Àrea Regional de Trànsit del Camp de Tarragona; 3 efectius de la Sala Regional del Camp de Tarragona i Terres de l’Ebre; i 7 observadors. Els Mossos d’Esquadra, conjuntament amb una dotació de la Policia Local d’Altafulla, han comprovat la situació i la fitxa de transport de MMPP, han limitat l’accés a la zona de l’accident, i han gestionat els desviaments del transit a la rotonda del vial de servei.\nEl Sistema d’Emergències Mèdiques ha desplaçat dues unitats, una ambulància de Suport Vital Bàsic (SVB) amb dos Tècnics en Emergències Sanitàries (TES) i un Vehicle d’Intervenció Ràpida (VIR) amb un metge i un TES amb la finalitat de valorar el temps de resposta i la correcta accessibilitat al lloc de l’incident.\nL’Ajuntament d’Altafulla ha activat el DUPROCIM, ha avisat de la seva activació al Centre de Coordinació Operativa de Catalunya CECAT de Protecció Civil, ha activat el comitè d’emergència municipal mitjançant trucada telefònica als constituents del comitè (Alcalde, regidor de Protecció Civil, Sotsinspector de la Policia Local, i Cap de l’Associació de Voluntaris de Protecció Civil) i s’ha activat el CECOPAL i la xarxa RESCAT.\nTambé s’ha simulat l’existència d’un núvol tòxic derivat de l’incendi, que per l’acció del vent s’ha trasllat en direcció a l’escola Roquissar i l’Institut d’Altafulla. En aquest sentit s’ha activat el protocol d’evacuació per part de la Policia Local, amb el suport de voluntaris de Protecció Civil i els centres (l’evacuació ha estat “virtual” i no efectiva, és a dir, els escolars no han hagut de sortir del centre).\nEn l’exercici, ha participat personal tècnic de Protecció Civil de la Generalitat del Servei Territorial de Tarragona fent d'observadors en el lloc del accident, Bombers de la Generalitat, Mossos d'Esquadra, Sistema d’Emergències Mèdiques, Ajuntament d'Altafulla i hi ha col·laborat l'empresa de transport Transquality.


25 de setembre, acte de lliurament dels II Premis de l'Associacionisme Cultural - Tornaveu\n25 de setembre, acte de lliurament dels II Premis de l'Associacionisme Cultural\nEls premis homenatgen Antoni Carné, president fundador de l'Ens\nDijous, 6 de setembre de 2018 10:00h\nHomenatges públics, conscienciació social i molt entreteniment. Són els ingredients de l’acte de lliurament dels II Premis Antoni Carné de l’Associacionisme Cultural, que tindrà lloc al Centre Cultural de Terrassa el dimarts 25 de setembre (19:30h), presentat per l’actor i practicant de la cultura popular Biel Duran.\nTot i que tots els guardons lògicament recauen en persones o entitats concretes, l’Ens de l’Associacionisme Cultural Català –organitzadora del certamen i editora de Tornaveu— els convoca amb l’objectiu de prestigiar el conjunt d’entitats de les terres de parla catalana que treballen a favor de la cultura i el progrés social. “Juntament amb la llengua i les institucions, l’associacionisme és un dels elements que ha configurat la identitat de Catalunya”, apunta Josep Viana. En aquest sentit, el president de l’Ens desitja que els “premis contribueixin a prestigiar la tasca anònima de totes les entitats culturals, transversalment, sigui quin sigui el seu àmbit d’actuació”.\nL’acte de lliurament comptarà amb la implicació del teixit associatiu terrassenc. El Grup Punt i Seguit Teatre interpretarà un fragment de l’obra Lampedusa, que reflexiona sobre la inacció de les institucions europees enfront de la crisi humanitària dels refugiats sirians. Al seu torn, la Colla Gegantera de Terrassa representarà la llarga tradició gegantera present a la capital del Vallès Occidental. Tota la cerimònia estarà amenitzada per l’acompanyament musical de la banda Rumblin’ Jazz, que també oferirà una breu actuació musical.\nSegons contemplaven les bases, els II Premis Antoni Carné de l’Associacionisme Cultural Català reconeixeran els premiats en cinc categories. Dues d’elles –Premi Ens a la Persona i Premi Tornaveu al Mitjà de Comunicació— han estat dirimides per elecció directa del jurat. A més, al Centre Cultural de Terrassa també es coneixeran els guanyadors del Premi Arç Cooperativa al millor Projecte (adreçat a iniciatives que no hagin superat els 6.000€ en despeses), el Premi Previsora General al millor Projecte (per aquelles iniciatives que sí hagin superat aquesta xifra) i el Premi BBVA de l’Associacionisme Cultural Català a l’Entitat.


Dimitir no és un nom rus – Des de les Aubagues\nPàgina d'inici › Punt de vista › Dimitir no és un nom rus\nEls anomenats “crítics” del PSOE no han perdonat les derrotes en les eleccions autonòmiques de Galícia i Euskadi i en les dues eleccions generals de l’últim any, on els socialistes, liderats per Pedro Sánchez, van obtenir uns resultats pèssims. El diari El País del passat dia 28 de setembre, en un duríssim editorial, opinava que totes aquestes circumstàncies haurien d’haver provocat la dimissió de Sánchez: “Qualsevol dirigent polític cabal ho hagués fet sense dubtar-ho”, afirmava el diari. I continuava: “Pedro Sánchez ha resultat no ser un dirigent cabal, sinó un insensat sense escrúpols que no dubta en destruir el partit que amb tant desencert ha dirigit abans de reconèixer el seu enorme fracàs”.\nMés enllà dels improperis —i altres de pitjors que apareixen en la citada editorial- que per si sols qualifiquen tot l’escrit, sobta l’afirmació de què “qualsevol dirigent polític cabal ho hagués fet sense dubtar-ho”. Deu ser que en aquest país els polítics ens tenen tan acostumats a dimitir a la més mínima sospita d’irregularitat o ineptitud, que ara ens hauríem d’estranyar de què Sánchez no dimitís fins que no va tenir més remei. Si l’editorial fos d’un diari d’un altre país potser l’afirmació tindria sentit, però dir-ho aquí, com donant a entendre que els polítics són un exemple de transparència, integritat i honorabilitat, resulta una mica xocant.\nA Espanya existeix tal “aferrament al càrrec” que alguns obliden el seu deure d’assumir responsabilitats polítiques\n“Dimitir no és un nom rus” és una ocurrent i encertada expressió repetida en pancartes i xarxes socials que per llei hauria d’estar emmarcada a l’entrada del Congrés dels Diputats i el Parlament de Catalunya, entre d’altres. Juan Carlos Cuevas, professor de Ciències Polítiques de la Universitat Complutense, creu que a Espanya existeix tal “aferrament al càrrec” que alguns obliden el seu deure d’assumir responsabilitats polítiques. “Aquí no es dimiteix mai i és el signe més evident que tenim una democràcia de baixa qualitat, devaluada” (huffingtonpost.es, 20/07/2013).\nEl juliol del 2014, Pedro Sánchez va ser escollit secretari general del PSOE, obtenint el vot de més de 62.000 militants, més del 49% del cens. Era la primera vegada que un dels principals partits espanyols havia triat al seu líder amb el vot directe i secret dels afiliats. Curiosament, o potser no tant, els qui ara el fan fora no són els mateixos que el van escollir. Ho fan les elits del partit, la vella guàrdia i els gerros xinesos. Sigui com sigui, ja ho va dir l’emperador romà Juli Cèsar: “Divideix i venceràs”. O com va dir un exalcalde del meu poble —una mica més recentment-: “Les dretes guanyen per què les esquerres sempre estan dividides”.\nPedro Sánchez Castejón. Foto: psoe.es\n‹ L’històric cafè La Renaixença torna a obrir les seves portes a Cornudella de Montsant\nPriorat 2.0 ›\nEtiquetes: Pedro Sánchez, política, Punt de vista


nausica a les golfes: La cara més dura o més blana a la caixa (de)colorada\nLa cara més dura o més blana a la caixa (de)colorada\nA i quin pal\nQuin tou d’anys\nQue el que passa\nÉs que la immediatesa\nSe li fa blana i opaca\nI la virtual,\nTranslúcida i extensa,\nQue un dia creix\nI t’impressiona tota,\nI a l’altre dia\nPublicat per LURDES ESTRUCH a 16.12.11\nEtiquetes de comentaris: Lurdes Estruch divertiment xarxes socials reflexió solitud existencial desembre 2011\nPau Vallejo 17 de desembre de 2011, a les 13:30\nPau Vallejo 17 de desembre de 2011, a les 13:46\nAl·leluia! Lurdes, no em preguntis per què, però m'ha funcionat això de deixar comentaris. I a més amb el navegador Firefox, que és el que faig anar sempre i abans no havia pogut mai fer cap comentari.\nM'han agradat molt els poemes i les cançons. No sap com m'han fet de servei. Seria una mica massa llarg d'explicar. Només dir-te que he trobat un diccionari "on line" molt interessant.\nAh! Lu, si no és molt preguntar, qui són les de la foto del poema de les vambes? Deu de ser d'un dia de la mona, no?\nBé, una abraçada i bones festes a tots els que ens unim a nausica a les golfes.\nLURDES ESTRUCH 17 de desembre de 2011, a les 20:51\nsom la meva germana mitjana i jo, Pau (tinc 2 germanes: jo sóc la gran i amb la que ve després de mi ens portem 1 any i mig. la relació amb ella és una mica com de bessones només que som antitètiques: ella és justament com no sóc jo i a la inversa. el poema de la mona es refereix a la nostra relació).\nestic molt contenta de retrobar-te i que t'agradin els poemes. de fet quan vaig dir-te que en tenia 2 de nous no em referia al de la mona sinó al que va a sobre d'aquest: "els meus alumnes zíngars").\nuna abraçada molt i molt forta, Pau, i molt bones festes i 2012.\nAnònim 18 de desembre de 2011, a les 19:09\nÍtaca és fer camí, uns dies plou i altres fa sol.\nUnknown 18 de desembre de 2011, a les 20:04\nDiu que també estem formats per pols d'estrelles...potser això de la lluna en un cove és un tema ancestral nostre!\nEl món virtual no el trobo diferent al real... de fent naveguem pels dos; de vegades el vent ens porta, i de vegades sabem dominar millor el timó!\n(Com sempre encertadíssim l'atrezzo musical!\nPetonets i que el vent ens sigui favorable!\nUn tal pany NADAL'11\nels meus alumnes zíngars\nles vambes blanques


Ibi inicia la reforma dels seus polígons per valor d'1,5 milions d'euros | ARA Multimèdia\nIbi inicia la reforma dels seus polígons per valor d'1,5 milions d'euros\nSignatura de replanteig de les obres.\nLes obres tindran una duració de 2 mesos.\nL'alcalde del municipi, Rafael Serralta, assegura que "Ibi s'ha emportat pràcticament el 50% de les ajudes de la Generalitat destinades a la comarca en matèria de polígons".\nEscrit per Redacció 12 octubre 2019\nLa vila del joguet inicia aquest 14 d'octubre les obres en els Polígons Industrials per valor de més d'un milió i mig d'euros, una quantitat que l'IVACE finançarà en un 60%. Les millores inclouen l'asfaltat de diferents vials, la renovació de l'enllumenament eficient, o la finalització de la rotonda que comunica l'avinguda Azorín amb la del Joguet.\nL'Institut Valencià de Competitivitat Empresarial finançarà el 60% de l'actuació, 934.891 € del total. El restant 40% del cost total (623.260 €) serà sufragat per l'Ajuntament iberut. Aquest dimarts 8 d'octubre s'ha procedit a la signatura de replanteig de les obres entre l'Ajuntament, Conselleria i responsables de l'empresa encarregada de les obres. Aquestes tindran un termini d'execució de dos mesos.\nL'alcalde d'Ibi, Rafael Serralta, destaca que “a l'hora de sol·licitar la subvenció, s'ha tingut en compte que pogués cobrir la totalitat dels polígons d'Ibi, per la qual cosa el milió i mig d'euros estarà destinat al fet que tots puguen continuar millorant. Ibi s'ha emportat pràcticament el 50% de les ajudes de la Generalitat destinades a la comarca en matèria de polígons".\nIbi executarà diversos projectes urbanístics per valor d'1.448.000 euros\nAITEX aposta per la formació tèxtil i lliura 20.000 euros a dos instituts de les comarques centrals 7 maig 2021\nVanessa Moltó sobre la taxa de clavegueram d’Alcoi: "Els serveis públics deuen tendir a la sostenibilitat per garantir la seua adequada prestació" 4 maig 2021\nNova oportunitat per aprendre tot el que necessites per a muntar una empresa amb Activa Àgora 30 abril 2021


Joc Femella Mixta Pastís Online. Jugar gratis\nJoc Femella Mixta Pastís\nJuga el joc Femella Mixta Pastís En línia:\nDescripció del joc Femella Mixta Pastís\nEnfornar - sol ser molt saborós, però al voltant de la necessitat de saber quan parar, i el nostre xef virtuals saben molt sobre la cuina i totes les seves receptes són sempre perfecte. Avui en dia, aprendre a cuinar un pastís amb nous i cacauets si li ensenyarà això. . Juga el joc Femella Mixta Pastís en línia.\nCaracterístiques tècniques del joc Femella Mixta Pastís\nJoc Femella Mixta Pastís ha afegit: 30.09.2015\nEls jocs com el joc Femella Mixta Pastís\nDescàrrega del joc Femella Mixta Pastís\nInsereix el joc Femella Mixta Pastís a la seva pàgina web:\nPer inserir el joc Femella Mixta Pastís a la seva pàgina web, copieu el codi i enganxeu-lo al codi HTML del vostre lloc. A més, si t'agrada el joc Femella Mixta Pastís, copiar i enviar l'enllaç a un amic o els teus amics, compartir el joc amb el món!\nAmb el joc Femella Mixta Pastís, també va jugar al joc:


dBalears | 02 setembre 2009\nEls rodriguistes, amb Gijón\nL'aparell rodriguista de Palma dóna suport a Àlvaro Gijón perquè sigui el nou portaveu del PP a Cort. La tropa de José María Rodríguez considera que "n'ha d'assumir la responsabilitat a qui toqui. I ara toca a Àlvaro". La reunió que mantingueren dilluns passat Rodríguez i Cirer a un bar de Palma desfermà els rumors de reconciliació entre ambdós polítics. Però la realitat és que molts aposten per sang novella que doni la cara a la Sala. Rodríguez, com sempre, calla.\nTito Guardiola, una moto\nEl portaveu Francesc Fiol ha agafat les regnes del grup Parlamentari del PP amb una empenta que recorda els seus temps juvenils, quan no tenia aturall. Dins el Grup ja li diuen Tito Guardiola, perquè cuida tots els detalls i vol que cada parlamentari doni el millor de si mateix en el curs que està a punt de començar.\nLes finances de Sóller\nEl batle de Sóller, Josep Lluís Colom, i el regidor d'Hisenda, Francisco Rodríguez, tenien previst entrevistar-se avui amb el conseller Carles Manera per tractar la situació catastròfica dels comptes municipals. Però Manera té tants d'embulls amb els seus números que ha cancel·lat la reunió. L'Ajuntament de Sóller deu 10 milions d'euros als proveïdors, 7 als bancs, 1,5 de factures de la passada legislatura, i això sense comptar el deute de les empreses públiques i instituts que creà el PP a l'anterior legislatura.\nEstaràs, Areal i la Colònia\nUn lector ens comenta que dilluns devers les onze, quan Fernando Areal estava declarant davant el jutge José Castro, la presidenta del PP balear, Rosa Estaràs, prenia el sol a la platja de la Colònia de Sant Jordi amb un banyador negre. Hi era la seva família, però ella estava tota sola i com "absent".


Andorra lliurarà l'informe sobre el compliment de desenvolupament sostenible - FÒRUM.ad\nAndorra lliurarà l’informe sobre el compliment de desenvolupament sostenible\nOn: 13/06/18 19:29\nEl Consell de Ministres ha aprovat, aquest dimecres, el lliurament de l’Informe Nacional Voluntari sobre el progrés i els reptes pel que fa a les metes establertes pels Objectius de Desenvolupament Sostenible de les Nacions Unides.\nAndorra es va comprometre voluntàriament a presentar la seva revisió nacional voluntària aquest any, en el marc del segment ministerial del Fòrum Polític d’alt nivell de l’ECOSOC que tindrà lloc del 16 al 18 de juliol del 2018 a les Nacions Unides a Nova York. Així, un cop aprovat pel Consell de Ministres es remetrà l’informe per via diplomàtica al Secretariat de l’ONU prèviament a la presentació.\nEl Ministeri d’Afers Exteriors, juntament amb el Ministeri de Medi Ambient, Agricultura i Sostenibilitat i amb la col·laboració d’altres departaments del Govern, han elaborat l’informe, que analitza detalladament el progrés dels 8 ODS que s’han analitzat aquest any.\nEn la primera part de l’informe es presenta el context del país, la metodologia emprada per a la revisió i la informació sobre el procés d’integració de l’Agenda 2030. En aquest sentit, es destaca l’acció que va impulsar el Govern l’any 2016 de relacionar cada una de les decisions del Consell de Ministres als ODS en els quals es puguin encabir, per tal de situar l’Agenda 2030 al centre de la política del Govern. Així mateix, es destaca que el Ministeri d’Afers Exterior ha alineat les seves prioritats de cooperació al desenvolupament als ODS, i que les algunes entitats privades també han integrat els ODS a la seva estratègia de responsabilitat social.\nEn aquest mateix apartat es dedica també un espai a la plataforma participativa que es va crear per involucrar la població en l’elaboració de l’informe. Es detalla cada una de les accions suggerides per la ciutadania, així com les actuacions que ja integren els ciutadans en la seva vida diària relacionades amb el desenvolupament sostenible.\nLa segona part del text presenta cada un dels 8 ODS revisats, que són els sis establerts per les Nacions Unides per al 2018 més l’objectiu 4 sobre Educació de qualitat, i el 13 sobre Acció Climàtica, que ha triat Andorra per la importància particular que tenen per al Principat.\nAixí, es detallen les accions engegades pel Govern, pel sector privat i per la societat civil en cada un dels àmbits.\nEntre d’altres aspectes, l’informe destaca el Projecte de llei de transició energètica i canvi climàtic, la creació de l’Oficina de l’Energia i el Canvi Climàtic, el Pla Nacional de Residus, l’Estratègia Nacional de la Biodiversitat, l’Estratègia del medi atmosfèric i el programa Renova.\nEn l’àmbit de l’Educació es posa de relleu la importància de l’educació de qualitat per al Principat, i les particularitats d’Andorra amb tres sistemes educatius públics. Pel que fa a avenços es destaca el Pla estratègic per a la reforma i millora del Sistema Educatiu Andorrà (PERMSEA), així com la inclusió de l’educació per una ciutadania democràtica i de la difusió dels Objectius de Desenvolupament Sostenible en el contingut escolar. A més, es remarca la vessant inclusiva del sistema educatiu andorrà en la integració dels nouvinguts, dels infants en situació de vulnerabilitat i de les persones amb discapacitat.\nFinalment, s’adjunta un annex estadístic amb les dades d’Andorra relacionades amb els ODS revisats.\nPrevious Post: El Govern i les entitats financeres comencen a intercanviar informació fiscal\nNext Post: Andorra la Vella recorrerà l’aute de la Batllia sobre el GAdA


Cap acord en la primera reunió amb la direcció de Torraspapel a Madrid - Diari de Girona\nCap acord en la primera reunió amb la direcció de Torraspapel a Madrid\nEls representants dels treballadors i el comitè esperen arribar a un acord en la trobada d'avui\ngirona | d. jiménez 09.01.2009 | 10:45\nTreballadors de Torraspapel en una de les manifestacions contra els acomiadaments a Sarrià de Ter. marc martí\nEl comitè d'empresa i els representants dels treballadors de l'empresa Torraspapel van acabar ahir les dues reunions previstes amb la direcció de la companyia a Madrid sense arribar a cap acord entre les dues parts. En les negociacions per tractar principalment els acomiadaments, regularitzacions, prejubilacions i recol·locacions en les diferents empreses que la companyia té a la resta de l'Estat, resten ara a l'espera de la reunió que avui tornaran a mantenir a la capital espanyola on s'espera, segons el president del comitè d'empresa, Josep Lluís González, aconseguir els interessos dels treballadors i que, de moment, l'empresa no vol acceptar. Torraspapel a Sarrià de Ter és una de les afectades.\nUn dels punts que es va tractar a la reunió d'ahir va ser el de la situació dels treballadors d'Algesires. Fins ara el conflicte en aquella fàbrica era un tancament i arran d'això es va voler presentar un pla de viabilitat. En un principi l'empresa el va rebutjar principalment per la distribució d'horaris. Tal com va assenyalar ahir González a aquest diari, "ara tots estan per negociar les prejubilacions, indemnitzacions i recol·locacions". Per tant, i no només a Algesires sinó amb la situació de la resta de treballadors, incloent-hi els de Torraspapel, González va assegurar "que s'està treballant en aquest tres punts sobre la taula".\nEn un inici, el comitè d'empresa va presentar un pla social de viabilitat i amb aquest es va arribar a afegir la central de Barcelona, també afectada. Els d'Algesires s'hi van unir amb un pla de viabilitat pràcticament igual.\nLa primera de les reunions va tenir lloc ahir al matí entre el comitè d'empresa de Sarrià de Ter i la direcció de Madrid, en què es va parlar de les inversions que es volen fer a Sarrià i també de la plantilla. Pel que fa al primer punt, segons González, "s'hi està quasi d'acord" excepte un tema de presa, maquinària en què l'empresa considera que per fer paper "s'ha d'anar al que estan plantejant ells". "Ells plantejen unes inversions de sis milions, i nosaltres de més".\nMalgrat els primers acostaments, en quant a temes d'inversions la direcció d'empresa només va acceptar, segons el president del comitè, "les que s'estan plantejant". L'empresa vol deixar de fer el paper estucat. González va assegurar que l'empresa té estudis fets de 128 persones al centre i "d'aquí no volen baixar".\nPrejubilacions a Sarrià de Ter\nPel que fa a Sarrià de Ter, en les reunions d'ahir hi continuava havent el mateix, "que ja es va plantejar sobre la taula" les recol·locacions i les prejubilacions que és el que encara s'esta discutint a Madrid". Ahir se'ls va explicar els temes legals i falta acabar de determinar o discutir el percentatge que aportarà l'empresa.\nUn dels exemples que, segons González, els van explicar va ser el d'una persona de 55 anys.\nDes del comitè d'empresa i els representants veuen que ara falta posar-se d'acord en la quantitat econòmica mentre ells asseguren que no saben la quantitat que parlen i això es el que s'ha d'aconseguir.\nEn el millor dels casos, en què ells demanen el 100% de la base reguladora i del jornal fins als 65 anys. "És evident que els expedients que s'estan presentant no van per aquí". Ara resten a l'espera de negociar fins on es pot arribar. González, malgrat tot, manté les esperances en la reunió de demà ja que "avui no hi ha res en concret" on s'espera només saber la quantitat com el principal punt de discussió.


Andorra tindrà una esperança de vida de 83,7 anys al 2040\nEl Principat ocuparia el tretzè lloc al rànquing, segons un estudi elaborat per l’Institute for Health Metrics and Evaluation de Washington\n2 min. Andorra la Vella 04/11/2018 13:39\n651x366 Gent caminant per l'Avinguda Meritxell. / ARXIU ANA Gent caminant per l'Avinguda Meritxell. / ARXIU ANA\nAndorra tindrà una esperança de vida de 83,7 anys al 2040 i ocuparia el tretzè lloc del rànquing mundial pel que fa a la longevitat de la població. Així ho apunta un estudi elaborat per l’Institute for Health Metrics and Evaluation (IHME) de Washington en el qual s’analitzen futurs escenaris pel que fa a la salut global, publicat a la revista ‘The Lancet’. Els mateixos autors assenyalen que els sis factors clau que marcaran la trajectòria de la mortalitat prematura al món són la hipertensió, l'índex de massa corporal, la hiperglucèmia, el consum de tabac i alcohol i la contaminació atmosfèrica.\nSegons l'estudi, el creixement respecte al 2016 és molt petit, ja que actualment la mitjana entre dones i homes se situa als 82,55 anys. Un increment molt més exponencial patiria Espanya, que passaria a ocupar la primera posició com el país més longeu del món amb una esperança de vida actual de 83 anys que pot arribar a augmentar fins a 4,5 anys. El Japó, que actualment ocupa el primer lloc del rànquing amb una mitjana de vida de 83,7 anys, passaria al segon lloc l'any 2040 tot i millorar l'esperança de vida fins als 85,7 anys.\nEspanya i el Japó estarien seguits per Singapur, Suïssa, Portugal, Italià, Israel, França, Luxemburg i Australià, els quals ocuparien les primeres 10 posicions entre els països amb major esperança de vida en un futur i que, en el pitjor dels casos, superaran els 80 anys.\nPer altra banda, segons informa l'IHME, entre les nacions amb pitjor esperança de vida l'any 2040 hi hauria Lesotho, Swazilàndia, la República Centreafricana i Sud-àfrica. En aquests escenaris els investigadors auguren millors i pitjors futurs que van des dels 75,3 anys a Sud-àfrica i un mínim de 54,3 anys a Lesotho.


XIX Jornades Gastronòmiques de l’Arròs | Institut Ramon Coll i Rodés\nXIX Jornades Gastronòmiques de l’Arròs\nAhir al migdia es va presentar les XIX Jornades Gastronòmiques de l’Arròs, en les quals s’oferiran, com és costum, menús amb l’arròs com a ingredient principal, combinat amb altres productes de temporada i proximitat. Durant els parlaments d’inauguració, els nostres alumnes del CFGM de Serveis en restauració van anar servint als convidats unes delicatessen elaborades pels seus companys del CFGM de Cuina i gastronomia i del CFGM de Forneria, pastisseria i confiteria. A més, van preparar i servir uns exquisits daiquiris, amb la recepta clàssica del Floridita, creada pel lloretenc Constantí Ribalaigua al seu local homònim de L’Havana.\nEn aquesta nova edició, la nostra escola d’hostaleria ha estat convidada pel gremi d’hostaleria i pel gremi de bars, restaurants i cafeteries de Lloret de Mar a formar part de l’organització de l’esdeveniment. L’institut Ramon Coll i Rodés agraeix en allò que val aquesta invitació, la qual suposa un salt qualitatiu en el grau de responsabilitat que adquireixen els nostres alumnes i professors dels cicles formatius. Enguany és el tercer cop que participem en les Jornades Gastronòmiques de l’Arròs: la primera vegada ho vam fer com a convidats presencials; la segona, com a participants; i aquesta tercera, a més, com a part de l’organització.\nA continuació, podeu llegir la nota de premsa emesa per l’Ajuntament de Lloret de Mar, que també és present, juntament amb els dos gremis esmentats i el nostre institut, en l’organització de les Jornades:\nCom en edicions anteriors, també se sumen a la campanya els alumnes de l’escola d’hostaleria de l’Ins. Ramon Coll i Rodes. Els menús de l’arròs se serveixen de l’11 de maig al 2 de juny a la destinació.\nUn total de 26 restaurants i hotels i l’Escola d’Hostaleria de Lloret participen en les XIX Jornades Gastronòmiques de l’Arròs que tindran lloc de l’11 de maig al 2 de juny. Els preus dels menús oscil·len entre els 30 i els 40 € i en el cas de l’Escola d’Hostaleria oferiran cada setmana un arròs diferent.\nLa presentació que, ha tingut lloc a l’hotel Evenia Palace, ha canviat de format i ha permès als assistents gaudir d’un tast d’alguns dels arrossos que s’oferiran als diferents establiments per aquestes jornades. En paraules de Nino Gómez, president de l’Associació de Bars i Restaurants: “Aquest canvi de format és una primera novetat; tenim una nova junta que aposta per la modernització i innovació amb l’objectiu de donar resposta a les noves demandes del sector gastronòmic de Lloret i la seva promoció”. En aquest sentit, per a aquesta edició s’ha incorporat un concurs de fotos a Instagram per a la millor foto de les jornades i un altre, en l’àmbit intern, per a l’establiment participant que dinamitzi millor les jornades, que rebrà com a premi 200 quilos d’arròs.\nEls menús tenen com a ingredient principal l’arròs del Molí de Pals i hi tenen rellevància els productes de proximitat com el peix, la carn i l’arròs que, en paraules de Nino: “Ens permeten posar en valor la cuina mediterrània que ara està en un gran moment, especialment pel que fa a la seva vinculació amb una dieta saludable. I hi ha afegit: “Enguany també hem apostat pels vins de la terra amb la idea de promocionar el territori”. Recentment setze establiments de Lloret s’han adherit al segell AMED (Distinció d’Alimentació Mediterrània) que atorga l’Agència de Salut Pública de Catalunya.\nCFGM Cuina, CFGM Pastisseria, CFGM Serveis, Cicles Formatius, Demostracions, Entorn, General, Portada Ajuntament, Commemoracions, Efemèrides, Gastronomia, Hotel Olympic, Pràctiques, Turisme 0


Tuga wear – Ajuntament de Castellolí\nTags: Tuga wear\nPresentació Tuga Trail Castellolí 2014.\nUn any més, la Tuga Trail de Castellolí, cursa de muntanya i caminada popular que tindrà lloc el proper dia 1 de maig a Castellolí, comença la seva activitat amb la...\nBy:samcercam Camoinada, cursa, Trail, Tuga Trail Castellolí, Tuga wear 0 comment Llegeix més\nSamarreta Tècnica Castellolí ens movem.\nJa hem fet la comanda!!! Hem demanat més samarretes de les que tenim a la llista!!! Encara hi ets a temps!! Apuntat i et confirmarem la teva comanda!!! ...\nBy:samcercam Samarreta, Tuga wear 0 comment Llegeix més


De petita: de setembre 2015\nAbans analfabeta que dur-te a un col·legi de monges\nFins que no va passar pel seu sedàs més íntim tots els records d’infància i va aprendre a digerir els primers anys de vida, la separació de la mare i dels germans i la seva solitud com a nena interna en un col·legi de Valladolid, Madrid i després a Lleida, sempre ho va tenir molt clar. “Simplement, per a mi, les monges eren unes malparides i ja està: les odiava”, assegura.\nVa arribar a Mota, a la província de Valladolid, l’any 1953, amb només tres anys, juntament amb les seves germanes petites, amb qui només es portava nou mesos. La situació en què quedava la seva mare, separada als anys 50 i amb vuit fills, els havia posat en una situació econòmica límit. Les tres filles petites van quedar al càrrec de la tia monja, fundadora d’una congregació amb diversos centres educatius.\nPublicado por Gemma Bruna i Sales a les 23:47 4 comentaris:\nEtiquetes: feixisme, infància, monges


L'Ajuntament de Reus exigirà una major qualitat acústica a residències, hospitals i centres educatius\nEl ple aprova inicialment la nova ordenança de soroll i vibracions, que no s'actualitzava des de 1999\nDissabte, 19 Juny 2021 00:16\nLes residències, hospitals i centres educatius de Reus hauran de complir amb uns graus d'exigència acústica més alts properament. L'Ajuntament ha aprovat de forma inicial una nova ordenança de soroll i vibracions, un text que no s'actualitzava des de 1999. El nou redactat posa nous límits a la contaminació acústica i dota d'instruments jurídics i tècnics a l'administració. Tot i això, en cas d'obres importants, festes majors o actes rellevants organitzats per l'Ajuntament, es procedirà a la suspensió automàtica dels nous barems acústics.\nLa normativa també inclou altres mesures, com la delimitació de les zones acústiques, la subdivisió de zones de sensibilitat acústica, l'establiment de límits per a la transmissió del soroll d’impacte o el fet que a partir d'ara, els valors límits de les vibracions emeses dependran de l'ús dels locals.\nEl text s'ha aprovat amb els vots favorables de l'equip de govern (JxReus, ERC i Ara Reus), del PSC i d'un regidor no adscrit; mentre que la CUP i Cs s'han abstingut.\nEs cancel·la l'exproReus 2021


Joan Puig i Ferreter - Dels viatges | Papers Vells\n04 nov. Dels viatges\nPosted at 11:07h in 1928, Joan Puig i Ferreter, La Publicitat\tby\tJoan Puig i Ferreter\nPublicat a La Publicitat el 31 de març de 1928.\nÉs molestós de viatjar en cotxe de tercera i en aquests trens que s’aturen a totes les estacions. Els escriptors, homes de més sensibilitat que el comú de la gent, sovint se n’han queixat en els seus escrits. Confessem, però, que el gust de les comoditats ha pogut més, en ells, que l’afany d’observació i d’estudi del natural, com anem a demostrar.\nL’home modern s’interessa massa per la seva persona, la dolçor de la benestança li fa oblidar massa sovint certs guanys més alts i especulatius que deixa escapar. Són a milers de milers els homes que per res del món no farien un llarg viatge si no poguessin tombar-se vanament damunt els coixins d’un sleeping i envoltar-se d’un ambient de silenci i de cotó fluix mentre el tren devora contrades i regions o traspassa fronteres.\nAixò va bé per al comú dels homes. Per a l’home afanyós de recerques i de coneixements ja és altra cosa. Qui vulgui conèixer un país, observar costums, tractar diverses menes d’homes, descobrir les seves diferències ètniques i dialectals, saber de la vida d’un poble alguna cosa més del que en copsen el turista o el ricatxo indolent i voluptuós, ha de resignar-se, de tant en tant, a les molèsties i incomoditats d’un cotxe de tercera classe.\nJa veig l’objecció! ¿Que no són homes els que viatgen en les primeres dels ràpids o dels grans expressos? ―em preguntareu―. ¿Aquells grans burgesos, polítics, financers, artistes, aquella gent mundana i cosmopolita, que no són homes tant o més interessats que els altres, perquè no valgui la pena d’observar-los?\nSens dubte. Jo parlo ara de conèixer el poble, o país a través del qual hom viatja. Trobareu als cotxes de primera dels ràpids i expressos una gent que llegeix, que dorm, que fa cara d’ensopida davant la perspectiva d’un llarg viatge i que, en general, adopta una actitud no gens comunicativa. Van, molt sovint, d’una capital a l’altra i ordinàriament el passatge no es renova durant tot el trajecte. Hi hauria temps de fer atentes coneixences, de produir-se comunicacions interessants. Però generalment no es produeixen. Els viatgers es tanquen dintre les seves preocupacions, els seus interessos i quimeres. L’actitud general és de reserva i de mutisme. El glaç es trenca durant el viatge, és natural, però si ho reflexioneu bé, veureu que en arribar a l’estació de terme els vostres companys de cotxe us han revelat ben poca cosa. Dormir, callar, estar tombat, emmurriat, o reclòs dintre la pròpia satisfacció, ha estat la seva actitud preferida, com si cadascú se sentís massa important per a interessar-se per la vida d’altri.\nSuposem que féu un llarg viatge en tren ordinari i que aneu de tercera o de segona. Per al cas a què vull refer-me és millor de tercera. El tren s’atura a totes les estacions. A cada poble pugen i baixen passatgers. El personal del nostre departament es renova tot sovint. Homes, dones, criatures, vells, pagesos, menestrals, propietaris omplen el cotxe. Comença aquell parlar abundós i planer de la gent del poble. La gent es conta les seves coses, les malalties, els negocis, els afanys. És un encreuament de diàlegs animats. Qui va a veure el metge, qui a fer-se un vestit; l’altre a vendre la collita, el de més enllà a visitar l’advocat, l’altre a fer de testimoni en un judici. Si viatgen dues o tres persones d’un mateix poble, aviat descobriu, a través, de llur conversa, els fets, els incidents, els tripijocs actuals d’aquell poble. Sentiu parlar del rector, del metge, de la parella que s’ha casat de poc, de la finca hipotecada, de la noia que va de gairell, de la casada que no llaura dret, dels prometatges, del batlle, del cacic, de la política, de les festes del casino, de les collites. És com si tot un poble obrís les seves cases i el misteri de les seves cases als vostres esguards.\nAixò es repeteix diverses vegades durant un llarg viatge. La gent que puja i baixa contínuament, tot ho xerra amb aquella alegria del que surt de casa per a passar un dia extraordinari. I observeu l’accent distint en la parla de cada contrada, copseu els matisos dialectals, les variacions en el vestir, la diversitat de tipus i de costums d’un poble, àdhuc podeu fer-vos una idea de la unitat racial d’un país dintre la seva colorida varietat.\nFinalment, no em sembla gens exagerat aventurar que per a un artista, un escriptor, un estudiós, val la pena de prescindir de les comoditats i fins i tot de córrer el risc de semblar gasiu, per a guaitar, de tant en tant, la vida d’aquella gent que molts no troben interessant per «massa ordinària».\nJo, quan m’he decidit a fer-ho així, sempre m’ha sortit ben pagat. Millor que els coixins, que la lectura, que la companyia d’uns senyors que ronquen o et miren de reüll sense decidir-se a franquejar-se, he trobat la companyia renouera del poble, que no sap tenir tancada la font de la paraula, que és la de la cordialitat.\nAixò sense dir el que hom hi aprèn, en coses que hom sent contar i en formes de llenguatge.


Com il·luminar un Garatge: Consells Pràctics | Blog de Luxiform.com\n14 gen. Com il·luminar un Garatge: Consells Pràctics\nPublicat a les 07:33h a Com il·luminar...?\tper\tpriscila priscila 0 Comentaris\nT’interessaria saber com il·luminar un Garatge? Estàs en l’article correcte! En Luxiform som especialistes en il·luminació, amb més de 20 anys d’experiència. Pel que podem resoldre els teus dubtes sobre com il·luminar un garatge. Continua llegint!\nAbans de començar amb els trucs i tot el que hem de tenir en compte per a il·luminar un garatge, cal tenir present les mesures d’aquest. Com que segons la grandària, necessitarem més o menys potència per a il·luminar-lo correctament.\nTot el que has de saber per a Il·luminar un Garatge:\nColor de Llum per Il·luminar el Garatge\nTens una Taula de Treball? Il·lumina-la també!\nIl·lumina el Terra de l’Entrada Exterior\nNormalment se sol recomanar instal·lar un punt de llum cada 2m² i instal·lar així mateix un punt de llum en el centre del garatge. No obstant això, abans de realitzar la instal·lació, et recomanem que contactis amb nosaltres sense compromís. T’assessorarem gratuïtament per tal que no tinguis cap dubte sobre com il·luminar el teu garatge.\nA continuació, et mostrarem els punts que cal tenir presents per a planificar i instal·lar la il·luminació pel teu pàrquing.\nEl primer punt que hem de tenir sempre en compte abans de triar la il·luminació, és optar, sempre que es pugui, per la Tecnologia Led. Són moltes els avantatges que ofereix el Led, així com l’estalvi energètic i la durabilitat de la pròpia bombeta.\nUn altre punt a tenir present és el color de la il·luminació. En els menjadors i habitacions es recomana un tipus d’il·luminació més càlida. No obstant això, en les cuines i banys es proposa il·luminació més blanca.\nEn el cas del color per a il·luminar un garatge, hem de triar un tipus d’il·luminació molt blanca. Els garatges solen ser llocs foscos, ja que no hi ha moltes finestres en aquesta part de la casa. Pel que amb una il·luminació molt blanca (4.000-5.000k), podrem aconseguir el to d’il·luminació natural que necessitem.\nD’altra banda, amb la il·luminació blanca aconseguim cansar menys la vista, en comparació amb la il·luminació més càlida. Per la qual cosa és ideal per a poder treballar en el garatge i fer bricolatge, mecànica, etc.\nEl bricolatge és un dels entreteniments preferits per moltes persones. Pel que veure una taula de treball en el garatge sol ser bastant comú. En aquest cas, et recomanem que instal·lis la il·luminació necessària en la part superior de la taula.\nCal tenir present que si solament comptem amb il·luminació en el sostre, treballant en la taula podríem fer-nos ombra.\nNo obstant això, si instal·lem il·luminació com a aplicacions o tires de led damunt de la taula, aconseguirem la il·luminació necessària que desitgem.\nFinalment, volem fer especial esment a l’accés exterior del garatge. Tant si és una rampa com un camí, et recomanem que per a aconseguir una òptima il·luminació a l’accés del garatge, instal·lis llums en el terra.\nD’aquesta manera aconseguiràs il·luminació exterior quan sigui de nit i hagis d’aparcar el cotxe en el pàrquing. Com que et resultarà molt més fàcil a l’hora de maniobrar per a aparcar el teu cotxe correctament.\nAixí mateix, existeix la il·luminació per terra exterior amb sensor de moviment. Un plus extra en el qual podràs aconseguir més comoditat per a aparcar. Aquest tipus d’il·luminació compta amb un temporitzador, per la qual cosa no hauràs de preocupar-te ni per encendre-les ni per apagar-les.\nEsperem que t’hagi resultat útil el nostre article i que hagis pogut aplicar algun dels nostres consells.\nEt recordem que en Luxiform podem assessorar-te gratuïtament en cas que tinguis algun dubte o consulta. Contacta’ns ara, Sense Compromís!\nFoto Portada de SplitShire de Pexels\nSegona Foto Article de Andrea Piacquadio de Pexels


Rip curl Original Wetty Pocket Gris, Xtremeinn\nTots els productes de esports extrems de la categoria de Samarretes són d’una gran qualitat de fabricació i s’han ideat cuidats fins al més mínim detall. A xtremeinn trobaràs tot el catàleg de Roba home de Rip curl. El preu de Rip curl Original Wetty Pocket és 25.99 $. Fent la compra obtens la garantia del preu més baix i pots fer el pagament en un entorn totalment segur. A més a més, t’oferim un servei d’entrega ràpida i eficient perquè ho rebis a casa ben aviat!


L’IPHES estudia dos cranis provinents de la cova dels Xaragalls, juntament amb més de 2.000 restes | EFMR.cat\nInici Notícies Cultura L’IPHES estudia dos cranis provinents de la cova dels Xaragalls, juntament amb...\nL’IPHES estudia dos cranis provinents de la cova dels Xaragalls, juntament amb més de 2.000 restes\nL’Institut Català de Paleocologia Humana i Evolució Social ha iniciat el registre sistemàtic de les restes humanes de la Cova dels Xaragalls situada a Vimbodí i Poblet i amb la qual es preveu realitza datacions i anàlisis genètiques i antropològiques. Com a part d’aquest procés el Museu de la Vida Rural ha cedit temporalment dos cranis de la cova per poder ser integrats en els conjunts arqueològics generats durant les excavacions.\nDurant el mes de febrer s’ha dut a terme una nova campanya d’excavació a les coves dels Xaragalls, concretament a la boca C on s’ha treballat per registrat els diferents nivells de gran riquesa en restes humanes a la zona. També s’ha aprofitat la intervenció per realitzar tasques d’adequació d’un nou accés a la cavitat per la boca A per tal de facilitar l’excavació de restes paleontològiques que poden arribar a ser més antigues de 100.000 anys.\nCal recordar que la cova dels Xaragalls ha estat molt pertorbada per excavacions antigues no documentades. A més, a causa dels espolis molts materials s’han perdut i els que s’han conservat es troben dispersos entre els museus comarcals i altres dipòsits particulars, o es desconeix la seva localització. Per aquest motiu l’IPHES ha iniciat els treballs de registre de tots els materials possibles, entre els quals es troben els dos cranis cedits pel Museu de la Vida Rural.\nUn dels cranis cedits pel Museu de la Vida Rural (Imatge: MVR)\nMés de 2.000 restes identificades fins al moment\nEls primers estudis realitzats a la cova apuntaven que els dipòsits trobats eren de l’Edat de Bronze, però les datacions preliminars de les mostres de carbó registrades durant la campanya de l’any 2018 apunten a l’existència de diferents períodes que abasten des del Neolític antic fins a l’alta Edat Mitjana, així com mostres de fa més de 43.500 anys.\nPerò els treballs que s’efectuen ara plategen importants incerteses sobre la integritat del conjunt arqueològic que contenen els diferents nivells, entre els quals es troben restes esquelètiques humanes, animals, materials ceràmics i metàl·lics amb una gran varietat entre els diferents nivells, motiu que complica l’estudi del registre fòssil de la boca C de la cova. Fins al moment s’han inventariat més de 2.000 restes provinents de l’Alta Edat mitjana i l’Edat de Bronze.\nEn les properes campanyes l’equip espera recuperar restes en estrats més antics especialment del Bronze mig. En els nivells del Neolític antic han estat registrades restes humanes, però a dia d’avui no es pot assegurar si són intrusions dels estrats més recents del Bronze antic o mig.\nL’IPHES està fent feines d’identificació a la zona (Imatge: IPHES)\ncova dels xaragalls\nArticle anteriorLa Mulassa de Montblanc celebra 40 anys de la seva recuperació amb una reproducció de goma\nArticle següentINFORMATIUS | L’Altaveu del dilluns 1 de març de 2021


Artur – Pàgina 62 – laveujovetv.cat\n13 abril 2018 Written by Artur\nEl premi Llibresebrencs.org fomentarà la creació conjunta directa entre escriptors consagrats i jóvens ebrencs a través de la tecnologia. L’escriptora Pilar Romera escriurà un relat curt i deixarà que els jóvens escriptors en proposin finals diferents a través de l’aplicació Wattpad. El premi, pedrera consolidada. La Fira del Llibre Ebrenc, a més d’aparador de […]\nSanta Coloma celebrarà un Sant Jordi marcat per la música i la cultura. Sant Jordi és la festa de llibre i la rosa, un dia de reivindicació de la cultura catalana que es celebra amb la realització de diferents actes. Aquest any, Santa Coloma dedicarà dues setmanes a la festa de la cultura i l’amor, […]\nLitterarum, la literatura ebrenca.\n7 abril 2018 Written by Artur\nLitterarum Móra d’Ebre i la Fira del Llibre Ebrenc busquen LittHerois per rellançar la literatura catalana i ebrenca. Els cartells de l’edició 2018 d’ambdues fires tenen per objectiu evidenciar que llegir llibres ens pot convertir en herois de la literatura catalana. La literatura catalana i ebrenca necessita herois i heroïnes. Com més lectors tingui més forta […]\nCoopCamp presenta el nou itinerari formatiu “Consolidem-nos!” La formació es durà a terme durant el mes d’abril a l’edifici de REDESSA a Reus i els interessats a participar-hi s’hi poden inscriure gratuïtament. L’Ateneu Cooperatiu del Camp incorpora els itineraris formatius als serveis d’assessorament que ja ofereix actualment. L’acompanyament a les persones o entitats que desitgin […]\nProp d’una trentena de projectes participen a ÀGORA, la primera fira d’economia social a les Terres de l’Ebre. Impulsada per l’Ateneu Cooperatiu tindrà lloc a la Casa de Cultura d’Ulldecona els dies 13 i 14 d’abril. L’economia social, el cooperativisme i el consum responsable són claus a l’hora de plantejar alternatives viables al capitalisme […]\nPàgina 62 de 444« Primera«...102030...6061626364...708090...»Última »


Blogs | Page 1188 | Catalunya Religió\nDll, 7/12/2009 per Homenatge cívic...\nIslam Polític al FP\nDll, 7/12/2009 per Ramon Bassas\nEl darrer número de la revista Foreign Policy, edició espanyola, Javier Martín fa un interessant article de resum sobre les tendències polítiques que tenen com a base l'Islam i la seva relació amb Occident [us el podeu descarregar aquí] .\nDg, 6/12/2009 per Lluís Serra\nEl Concili Vaticà II va tenir les seves controvèrsies per situar Maria al lloc que li correspon. Finalment, li va dedicar el capítol VIII de la Constitució Lumen gentium per contemplar-la a la llum del misteri de Crist i de l’Església. Calia corregir alguns excessos devocionals i afavorir el desenvolupament d’una fe cristocèntrica. Aquesta correcció de rumb no ha estat sempre ben encaixada. Avui s’adverteix, potser també fruit de la situació general, un afebliment del paper de Maria en la vida dels creients i de les comunitats cristianes.\nAmb la creu a coll\nDg, 6/12/2009 per Lucia Caram\nNo sé si el mes encertat és dir que “anem amb la creu a coll”, o que ha començat “una creuada per la creu”. Sigui com sigui, avui em prenc la llibertat d’apel·lar al sentit comú i a les causes urgents i necessàries.\nEn què pensen els polítics quan enmig d’una situació de crisi greu com la que estem vivint es fiquen en lluites per lleis que saben que generaran més crispació en la societat?\nPer què volen distreure l’atenció quan la gent s’ho està passant tant malament i quan hi ha tantes persones i famílies que viuen situacions indignes?\nDg, 6/12/2009 per Jordi Llisterri...\nDs, 5/12/2009 per Jesús Renau\nDs, 5/12/2009 per Francesc Romeu\nDiumenge passat es va celebrar a Suïssa un referèndum en què es consultava a la població helvètica sobre l’autorització per a poder construir els típics minarets des d’on es crida cinc vegades al dia a la pregària musulmana en les mesquites que hi ha en les poblacions d’aquest variat país centreeuropeu. El resultat va ser d’un 57 per cent de vots en contra.\nDs, 5/12/2009 per Homenatge cívic...\nIntervenció del cardenal-arquebisbe de Barcelona, Lluís Martínez Sistach, en l'Homenatge al bisbe Joan Carrera a Santa Maria del Mar.\nCom poden comprendre tots, cloure aquest homenatge al nostre estimat Dr. Joan Carrera Planas, Bisbe Auxiliar de Barcelona, en l’aniversari del seu traspàs a la casa del Pare, m’omple de goig pel que significa aquest acte que estem celebrant.\nDs, 5/12/2009 per Francesc Torralba\nJoan Majó traça un paral·lelisme entre el missatge evangèlic i els principis de la Revolució Francesa\nDs, 5/12/2009 per Canal vídeos


JxCat reclama "joc net" entre independentistes i fa pinya amb Costa\nBarcelona. Dilluns, 7 de Desembre 2020. 14:38\nActualitzat: Dilluns, 7 de Desembre 2020. 15:56\nJxCat ha reclamat "joc net" als partits independentistes de cara a la campanya de les eleccions previstes pel 14-F. La vicepresidenta del partit Elsa Artadi ha assegura Junts farà una campanya "en positiu" i que evitarà "polèmiques i baralles estèrils". En aquest context, Artadi ha defensat el vicepresident primer del Parlament, Josep Costa -diputat de JxCat-, després de la polèmica per la reunió amb la presència de partits xenòfobs i ha assegurat que les accions de Costa al llarg de la legislatura han estat "exemplars".\nLa vicepresidenta de la formació considera que les picabaralles internes només aporten "desafecció, frustració i un absentisme que no convé a l'independentisme". De fet, Artadi ha apuntat que l'adversari polític és el PSC: "Iceta s'ha convertit en una nova Arrimadas", ha assenyalat per després fer una crida a guanyar "els partits del 155". La majoria d'enquestes apunten que Junts i socialistes es disputarien la segona posició de les eleccions, per darrere d'ERC.\nSuport a Costa\nArtadi ha donat suport a Costa, després de la polèmica per la reunió telemàtica de dijous passat amb la presència de partits d'ultradreta. Artadi ha subratllat que el vicepresident primer, hi va assistir a títol individual -de fet no és militant ni simpatitzant de JxCat, tot i que sí que n'és diputat-, i que el partit de Junts no va ser convocat a la trobada: "JxCat no tenim res més a afegir a les explicacions que ell ja ha donat", ha resumit Artadi.\nLa líder del partit a Barcelona troba "ridícul" que es polemitzi sobre "un tema que no té polèmica", tot i que ERC i la CUP han demanat la dimissió de Costa. "Fer gran la polèmica només fa gran la ultradreta i no ajuda l'independentisme", ha reflexionat. De fet, després que els comuns hagis demanat al president del Parlament, Roger Torrent, que no delegui funcions en Costa el proper ple, Artadi ha replicat que si els comuns volen fer "alguna cosa útil", proposin una llei d'amnistia a Madrid.\nEncara sobre Costa, Artadi ha subratllat que la polèmica és "interessada" per intentar "desgastar" l'independentisme i el mateix vicepresident primer, a qui ha lloat per les seves accions a la cambra al llarg de la legislatura: "Si una persona s'ha destacat per defensar drets i llibertats al Parlament, ha defensat que el 30 de gener es pogués investir Carles Puigdemont, ha defensat els drets a votar dels presos i preses, i ha defensat l'acta del president Torra, aquest és Costa", ha conclòs.\nPROCÉS Demòcrates: "ERC està fent una guerra bruta, menteix i juga a les fake news" Núria Casas\nEleccions 14-F Segona urna de primàries de JxCat: 127 candidats per a 18 llocs a les llistes El Nacional


Família i Infància - Serveis Socials - Ajuntament d’Alcoi\nEstà en: Àrees > Serveis Socials > Serveis Socials > Atenció Primària Específica > Família i Infància\nLes competències en Família i Infància es desenvolupen en dos nivells d'atenció:\nNivell General: els equips socials generals (UTS) valoren la situació de risc del menor i realitzen una intervenció de caràcter bàsic. Si veuen la necessitat d’una intervenció més exhaustiva, són ells, juntament amb la Comissió del Menor, els que determinen quin servei especialitzat és el pertinent.\nNivell Especialitzat: Aquests serveis requereixen una major complexitat i especialització tècnica. L’objectiu general dels dos serveis és atendre de manera integral i interdisciplinària famílies en diferents situacions (inicis i construcció d’una família, situacions de vulnerabilitat i conflicte en la família).\nLes competències d’aquests serveis també es poden agrupar tenint en compte les tasques que duguen a terme i aquestes poden ser de dos tipus:\nTasca de Protecció de Menors:\nAquestes tasques corresponen als Equips municipals, investigar les possibles situacions de desprotecció i, si és el cas, apreciar si hi ha risc per al menor o fer una proposta a la Direcció Territorial de Benestar Social de mesures de protecció.\nTasques de suport a les famílies en el desenvolupament com a família i com a individus:\nHem d'ajudar les famílies amb els recursos tècnics i materials de què disposem, en els casos en què es presenten dificultats que puguen afectar el desenvolupament dels seus fills. Els plans de suport familiar són sempre obligats, sempre que es veja un risc o l’administració haja resolt que s’aplique una mesura de protecció.